Працуе пры манастыры і царкоўна-археалагічны музей Лаўрышаўскага манастыра. Сярод яго экспанатаў — старажытныя богаслужэбныя кнігі і іконы, асабістыя рэчы святароў, якія служылі ў гэтай мясцовасці ў розныя перыяды ХХ стагоддзя. Ігумен Яўсевій спадзяецца, што калекцыя музея будзе папаўняцца, у тым ліку за кошт знаходак археалагічных экспедыцый, якія ўжо некалькі гадоў праводзяцца на тэрыторыі манастыра. Да слова, для навуковага асэнсавання знаходак, сістэматызацыі ведаў пра гісторыю манастыра ладзяцца “Лаўрышаўскія чытанні” — міжнародная багаслоўская навукова-практычная канферэнцыя.